《再和柞山肠字一首》
宋代·林希逸

县知书卷饱撑肠，一倡殷勤十和章。茅捲三重怜杜屋，株高八九羡韩堂。

利名谁信为缰锁，圣知人犹比桁杨。万事不如祇浩饮，葡萄切莫换西凉。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。